લદ્દાખથી પાછાં આવ્યા પછી તેમણે પોતાની જૂની બહેનપણી સ્મિતા રાજારામ સાથે આ અંગેની વાત કરી. તેઓએ સ્ત્રીઓમાં ડ્રાઈવિંગ અંગેની જાગરૂકતા કેળવવાનાં લક્ષ્ય સાથે ખૂબ જ ચર્ચાવિચારણાં બાદ 'વિમેન બિયોન્ડ બાઉન્ડ્રીઝ'ની રચના કરી. નીધિ કહે છે કે ભારતના લોકોના મગજમાં સ્ત્રીઓનાં વાહન ચલાવવા બાબતે ઘણી શંકાકુશંકા ઘર કરી ગઇ છે અને મોટાભાગની સ્ત્રીઓને પણ પોતાના ડ્રાઇવિંગ અંગે શંકા છે.